70. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/29886 της 9/13 Δεκ. 1977 (ΦΕΚ Β΄ 1288) Περί διαδικασίας ενημερώσεως της Υπηρεσίας σε περίπτωση μεταβολής του εξωτερικού χρωματισμού αμαξώματος αυτοκινήτου οχήματος. Έχοντας υπόψη τις διατάξεις των άρθρ. 83, παρ. 1 και 111 του Κώδικος Οδικής Κυκλοφορίας, που κυρώθηκε με το Νόμ. 614/1977 (ΦΕΚ 167/1977 τ.Α΄), αποφασίζουμε: Καθορίζουμε ως εξής τη διαδικασία ενημερώσεως των Υπηρεσιών του Υπουργείου σε περίπτωση μεταβολής του εξωτερικού χρωματισμού του αμαξώματος αυτοκινήτων οχημάτων. ΚΕΦΑΛΑΙΟ Α΄ Υποχρεώσεις Ιδιοκτητών αυτοκινήτων 1.Ο κάτοχος αυτοκινήτου οχήματος, σε περίπτωση αλλαγής του εξωτερικού χρωματισμού του αμαξώματος του αυτοκινήτου του, θα πρέπει μέσα σε 15 ημέρες από την αλλαγή του χρωματισμού να ενημερώσει την αρμόδια Υπηρεσία Συγκοινωνιών. 2.Η ενημέρωση γίνεται με την κατάθεση απλής εγγράφου δηλώσεως του κατόχου, στην Υπηρεσία Συγκοινωνιών του Νομού της μόνιμης κατοικίας ή διαμονής του και την προσκόμιση της άδειας κυκλοφορίας. Υπόδειγμα της δηλώσεως αυτής δίνεται στο παράρτημα Α΄ της παρούσης. ΚΕΦΑΛΑΙΟ Β΄ Ενέργειες των Υπηρεσιών Η Υπηρεσία Συγκοινωνιών, στην οποία κατατίθεται η δήλωση που αναφέρεται στο προηγούμενο κεφάλαιο, προβαίνει στις εξής ενέργειες: 1.Αναγράφει στην άδεια κυκλοφορίας του αυτοκινήτου την ένδειξη: ΧΡΩΜΑ ΑΜΑΞΗΣ ........ (π.χ. κυανούν)........................... ΑΠΟ ...................... (ημερομηνία) Εν ..................................... 197           Ο Προϊστάμενος        (υπογραφή, σφραγίς) 2.Τοποθετεί τη δήλωση στο φάκελλο του αυτοκινήτου εάν τούτο ανήκει στην περιοχή της. Για αυτοκίνητα των οποίων η άδεια κυκλοφορίας έχει εκδοθεί από Υπηρεσία Συγκοινωνιών άλλης Νομαρχίας οι δηλώσεις τοποθετούνται σε ειδικό φάκελλο με την ένδειξη «ΔΗΛΩΣΕΙΣ ΑΛΛΑΓΗΣ ΧΡΩΜΑΤΙΣΜΟΥ ΑΥΤΟΚΙΝΗΤΩΝ ΑΛΛΩΝ ΠΕΡΙΟΧΩΝ» ο οποίος τηρείται στο αρχείο της Υπηρεσίας, και ενημερώνει με έγγραφο της την Υπηρεσία που τηρεί το φάκελλο του αυτοκινήτου, για την αλλαγή χρωματισμού που δηλώθηκε. Το έγγραφο αυτό τίθεται από την παραλήπτρια Υπηρεσία, στο φάκελλο του αυτοκινήτου. 3.Μέσα στο πρώτο δεκαήμερο κάθε μηνός, συντάσσει κατάσταση σύμφωνα με το συνημμένο στην παρούσα Παράρτημα Β’ την οποία υποβάλλει στην Υπηρεσία Μηχανογραφήσεως του Υπουργείου. Η απόφαση αυτή να δημοσιευθεί στην Εφημερίδα της Κυβερνήσεως και θα αρχίσει να εφαρμόζεται από την ημερομηνία που θα τεθούν σε ισχύ οι διατάξεις του Κώδικος Οδικής Κυκλοφορίας, ο οποίος κυρώθηκε με το Νόμ. 614/77. (Ακολουθούν υποδείγματα). 